*Na temelju članka 16. Zakona o komunalnom gospodarstvu («Narodne novine», br. 36/95, 70/97, 128/99, 57/00, 129/00, 59/01, 26/03– pročišćeni tekst, 82/04, 110/04 – Uredba, 178/04, 38/09, 79/09) i članka 32. Statuta Općine Tovarnik (Službeni vjesnik Vukovarsko srijemske županije br:12/09.), općinsko Vijeće Općine Tovarnik dana 19.03.2010. donosi:*

 ***ODLUKU O KOMUNALNOM REDU***

***I. OPĆE ODREDBE***

***Članak 1.***

1. Ovom odlukom o komunalnom redu propisuje se komunalni red na području Općine Tovarnik

( u daljnjem tekstu: Općina) i mjere za njegovo provođenje.

1. Komunalni red propisan ovom odlukom obvezan je za sve fizičke i pravne osobe s prebivalištem odnosno sjedištem na području Općine te za osobe koje prolaze ili borave u Općini, ako zakonom i drugim propisima nije drugačije određeno.

**Članak 2.**

1. *Pod komunalnim redom u smislu ove odluke smatra se:*
2. *uređenje naselja,*
3. *održavanje čistoće i čuvanje javnih površina,*
4. *korištenje javnih površina,*
5. *skupljanje, odvoz i postupanje sa skupljenim komunalnim otpadom,*
6. *uklanjanje snijega i leda i*
7. *uklanjanje protupravno postavljenih predmeta.*
8. *Mjere za provođenje komunalnog reda su mjere propisane zakonom, ovom odlukom i drugim propisima kojim je cilj uspostava što cjelovitijeg komunalnog reda.*

***II. UREĐENJE NASELJA***

***Članak 3.***

*(1) Naselja na području Općine moraju biti uređena.*

*(2) Pod uređenjem naselja posebice se smatra:*

*- uređenje i održavanje vanjskih dijelova zgrada, zelenila, dvorišta, vrtova, ograda, izloga i reklama na vanjskim dijelovima zgrada,*

*- postavljanje natpisnih ploča, zaštitnih naprava, reklama, kioska, pokretnih naprava, otvorenih i zatvorenih terasa, komunalnih objekata i opreme, javne rasvjete, spomenika ,*

* *korištenje i održavanje javnih površina.*
1. ***Ploče s imenom naselja, ulice, trga i pločice s brojem zgrade***

***Članak 4.***

*(1) Naselja na području Općine moraju biti označena imenima naselja, ulica i trgova, a zgrade pločicama s kućnim brojem.*

*(2) Naselja, ulice, trgovi i zgrade označavaju se na način propisan posebnim zakonom.*

*(3) Imena naselja, ulica, trgova i parkova određuje predstavničko tijelo Općine u postupku i na način utvrđenim posebnim propisom.*

*(4) Postavljanje i održavanje natpisnih ploča s nazivom naselja, ulice, trga ili parka u*

 *nadležnosti je Jedinstvenog upravnog odjela nadležnog za komunalne poslove.*

*(5) Pločicu s kućnim brojem nabavlja , postavlja i održava vlasnik, odnosno suvlasnici zgrade.*

 ***2. Vanjski dijelovi zgrade***

***Članak 5.***

*(1) Vlasnici zgrada dužni su redovito održavati vanjske dijelove zgrada u funkcionalnom i estetskom smislu na način da ih redovito čiste, održavaju i popravljaju, a naročito kad zbog oštećenja i dotrajalosti narušavaju opći izgled ulice ili naselja ili zbog svog stanja predstavljaju opasnost za sigurnost ljudi i imovine.*

*(2) O potrebi izvođenja radova iz stavka 1. ovog članka općinsko upravno tijelo nadležno za komunalne poslove izvijestit će vlasnika , upravitelja i nadležnu inspekcijsku službu.*

***Članak 6.***

*(1) Na pročeljima zgrada, prozorima, balkonima, lođama, ogradama i drugim dijelovima zgrada okrenutim prema javnim površinama u pravilu se drži cvijeće ili ukrasno bilje, i to na način da ne predstavljaju opasnost za sigurnost ljudi i imovine.*

*(2) S prozora, terasa, balkona, lođa i drugih vanjskih dijelova zgrada, zabranjeno je istresati krpe, tepihe i slično, bacati otpad, ocjeđivati vodu i na drugi način onečišćavati javne površine ili zgrade.*

*(3) Zabranjeno je mehanički uništavati pročelja zgrada, crtati ili po njima ispisivati razne poruke, obavijesti ili slično ili ih na drugi način onečišćavati i narušavati njihov izgled.*

***Članak 7.***

*(1) Vlasnik, odnosno korisnik zgrade koja ima svojstvo kulturnog dobra ili se nalazi na području preventivno zaštićene kulturno povijesne cjeline ili zaštićenog dijela prirode, dužan je za sve zahvate na vanjskim dijelovima zgrade ishoditi odobrenje državnog tijela nadležnog za poslove zaštite kulturne i prirodne baštine.*

***3. Uređenje i održavanje dvorišta,vrtova, zelenih površina, ograda******i sličnih površina***

***Članak 8.***

*(1) Vlasnik odnosno korisnik stambene zgrade, poslovnog prostora i građevinskog zemljišta**dužan je održavati**dvorišta, vrtove, građevinsko zemljište i druge zelene površine uz javne površine urednima i čistima .*

*(2) Dvorišta, vrtovi i druge zelene površine moraju se koristiti sukladno njihovoj namjeni i na način da s njih ne dolaze bilo kakvi štetni utjecaji na javne površine, susjedne zgrade, komunalne objekte i uređaje i druge površine.*

*(3) Lišće, plodove i grane koji s nasada na površinama iz stavka 1. ovog članka padnu na javno prometnu površinu vlasnici odnosno korisnici površina dužni su odmah ukloniti i javno prometnu površinu očistiti.*

*(4) Zabranjeno je spaljivanje svih otpadnih tvari u dvorištima, vrtovima i zelenim površinama uz javne površine.*

***Članak 9.***

*(1) Ograda uz javnu površinu mora biti postavljena na način da ne ometa korištenje javne površine i ne predstavlja opasnost za sigurnost ljudi i imovine.*

*(2) Ograde uz javnu površinu vlasnici odnosno korisnici moraju držati urednima te ih redovito održavati.*

*(3) Ograde od ukrasne živice i drveće uz javnu površinu vlasnik odnosno korisnik mora redovito orezivati tako da ne seže preko regulacijske crte na javnu površinu, ne ometa odvijanje kolnog i pješačkog prometa, ne predstavlja opasnost za sigurnost ljudi i imovine te ne zaklanja prometnu i svjetlosnu signalizaciju, javnu rasvjetu i zračne vodove.*

*(4) Nakon završetka orezivanja živice ili drveća vlasnici odnosno korisnici dužni su javnu površinu odmah očistiti.*

***4. Izlozi, zaštitne naprave, oprema za reklamiranje i plakati***

***Izlozi***

***Članak 10.***

*(1) Korisnik izloga dužan je izlog držati urednim i čistim, a staklene površine redovito održavati.*

*(2) Korisnik izloga u njemu ne smije držati ambalažu ili skladištiti robu.*

*(3) Vlasnik, odnosno korisnik poslovnog prostora koji se istim ne koristi, dužan je zapriječiti pogled kroz izlog postavljanjem neprozirnog materijala.*

***Članak 11.***

*(1) Zabranjeno je izlagati robu na javnu površinu izvan izloga, odnosno poslovnog prostora, bez odobrenja jedinstvenog upravnog odjela.*

*(2) Izlaganje robe zabranjeno je i na drugim površinama ako takva postava narušava izgled ulice ili naselja.*

*(3) Zabranjeno je uništavati izloge, po njima ispisivati poruke i obavijesti, crtati, šarati i na drugi ih način onečišćavati ili nagrđivati.*

***Članak 12.***

*(1) Na izlozima je dozvoljeno isticati privremene obavijesti o prigodnim i sezonskim sniženjima i slične obavijesti.Za blagdane i prigodne manifestacije izlozi mogu biti prigodno uređeni.*

***Zaštitne naprave***

***Članak 13.***

*(1) Na pročelja zgrada mogu se postavljati zaštitne naprave.*

*(2) Zaštitnim napravama u smislu ove odluke smatraju se tende, roloi, zaštitne rešetke, kamere, alarmni uređaji i slične naprave.*

***Reklame***

***Članak 14.***

*(1) Na području Općine mogu se postavljati reklame.*

*(2) Pod reklamama u smislu ove odluke smatraju se reklamne ploče, svjetleće reklame , reklamni panoi, reklamni ormarići, putokazi kojih smisao nije prometna regulacija, jarboli za zastave i druge slične konstrukcije (u daljnjem tekstu: reklame) kojih je namjena reklamiranje.*

*(3) Ako se naprave iz stavka 1. ovog članka postavljaju na građevine i zemljišta u vlasništvu Općine potrebno je podnijeti zahtjev Jedinstvenom upravnom odjelu Općine Tovarnik radi davanja odobrenja.*

 *(4) Iznimno reklame se mogu postavljati na javnoj površini bez naknade temeljem odobrenja jedinstvenog upravnog odjela za organiziranja sportskih, kulturnih, humanitarnih, političkih i sindikalnih manifestacija, zabavnih i drugih programa.*

*(5) Zabranjeno je postavljati reklame bez sklopljenog ugovora s Općinom o zakupu javne* površine

*(6) Reklame moraju sadržavati naznaku vlasnika, vrijeme postavljanja i rok trajanja zakupa.*

***Članak 15.***

*(1) Vlasnik odnosno korisnik, reklamu mora održavati urednom i ispravnom, a dotrajalu ili uništenu mora odmah obnoviti, zamijeniti novom ili ukloniti.*

*(2) Vlasnik odnosno korisnik reklame dužan je reklamu ukloniti u roku 8 dana od dana prestanka obavljanja djelatnosti odnosno iseljenja iz zgrade.*

***Plakati***

***Članak 16.***

*(1) Plakati, oglasi i slične objave reklamno- promidžbenog ili informativnog sadržaja mogu se postavljati samo na oglasnim ili reklamnim pločama, oglasnim stupovima, reklamnim ormarićima i panoima te izlozima poslovnih prostora koji su u radu.*

*(2) Plakati i slične objave mogu se postavljati na temelju odobrenja jedinstvenog upravnog odjela*

*(3) Zabranjeno je postavljanje plakata na mjesta koja za to nisu namijenjena a osobito na pročeljima građevina, ogradama, stupovima javne rasvjete, telefonskim govornicama, ormarićima električne i plinske instalacije i sličnim površinama.*

*(4) Iznimno, za određene javne manifestacije plakati se mogu postavljati i na drugim mjestima na temelju odobrenja jedinstvenog upravnog odjela.*

*(5) Troškove uklanjanja plakata i oglasa i čišćenje s površina na kojima nisu smjeli biti postavljeni, snosi organizator čija se priredba, manifestacija ili proizvod oglašava, ili osoba koja se iz sadržaja plakata ili oglasa može utvrditi kao vlasnik.*

*(6) Uredno postavljene plakate , oglase i druge sadržaje zabranjeno je onečišćavati, oštećivati ili uništavati.*

***5. Kiosci, pokretne naprave i terase za pružanje ugostiteljskih usluga***

***Članak 17.***

*(1) Javne površine i neizgrađeno građevinsko zemljište mogu se odobriti za privremeno postavljanje kioska, pokretnih naprava i otvorenih i zatvorenih terasa za pružanje ugostiteljskih usluga*

*(2) Vlasnik odnosno korisnik objekta iz prethodnog stavka dužan je prostor oko objekta držati čistim i urednim. Zabranjuje se odlaganje ambalaže izvan prostora objekta.*

***Članak 18.***

*(1) Pod kioscima u smislu ove odluke smatraju se objekti lagane montažno – demontažne konstrukcije, bruto površine do 10 m2 , namijenjeni za obavljanje trgovačkih, ugostiteljskih ili zanatskih djelatnosti.*

*(2) Pokretnom napravom u smislu ove Odluke smatraju se lako prenosivi objekti koji se mogu premjestiti s jednog mjesta na drugo, a da se ne povrijedi bit (supstancija) i koji nemaju građevinskog dijela ili nisu ugrađeni u podlogu.*

***Opće pretpostavke za postavljanje kioska, pokretnih naprava i terasa za pružanje ugostiteljskih usluga***

***Članak 19.***

*(1)Postavljanje kioska, pokretnih naprava i terasa za pružanje ugostiteljskih usluga*

*može se odobriti fizičkoj ili pravnoj osobi:*

* *koja nema dugovanja prema Općini s osnova zakupa javnih površina, troškova vezanih uz*

*korištenje zakupljene javne površine ili po bilo kojoj drugoj osnovi,*

*- koja nema dugovanja prema trgovačkim društvima u vlasništvu Općine,*

*- koja nije u ranijem postupku korištenja javne površine radi postavljanja kioska, pokretnih**naprava i terasa za pružanje ugostiteljskih usluga* *postupala protivno odredbama ove Odluke a osobito, izbjegavala sklapanje ugovora o zakupu javnih površina i plaćanja obveza za korištenu javnu površinu,*

* *kojoj je već, kao korisniku javne površine, njezinom radnjom izazvano, otkazan ugovor*

*zbog kršenja odredbi o komunalnom redu.*

*(2) Odredbe o postojanju zapreka na strani podnositelja zahtjeva ili korisnika odnose se i na članove njegovog obiteljskog domaćinstva.*

***Članak 20.***

 *(1) Zabranjeno je postavljanje kioska, pokretnih naprava i svako drugo zauzimanje javnih površina i neizgrađenog građevinskog zemljišta bez sklopljenog ugovora s Općinom o zakupu javne površine.*

*(2) Ako se zakupnik ne služi kioskom ili ne obavlja djelatnost u kiosku duže od 30 dana, istom će se otkazati ugovor o zakupu i narediti uklanjanje kioska.*

*(3) Ako se zakupnik ne služi pokretnom napravom duže od 8 dana, istom će se otkazati ugovor o zakupu i narediti uklanjanje pokretne naprave*

*(4) Protekom navedenih rokova objekte će ukloniti Općina putem treće osobe na teret vlasnika.*

***Terase za pružanje ugostiteljskih usluga***

***Članak 21.***

*(1) Terase za pružanje ugostiteljskih usluga mogu se koristiti tijekom cijele godine.*

*(2) Terasa za pružanje ugostiteljskih usluga može biti otvorena ili zatvorena.*

***Članak 22.***

*(1) U svrhu organiziranja terase za pružanje ugostiteljskih usluga na javnoj površini odobrava se postavljanje pokretnih naprava kao što su: stolovi, stolice, suncobrani, plinske grijalice, zaštitne ograde i zapreke, posude s ukrasnim biljem, pomične montažne podloge, montažno- demontažne konstrukcije i slični elementi.*

*(2) Postavljanjem pokretnih naprava na terase za pružanje ugostiteljskih usluga ne smije se ometati korištenje zgrada i drugih objekata niti ometati odvijanje kolnog i pješačkog prometa.*

***Članak 23.***

*(1)Zabranjeno je organiziranje terase za pružanje ugostiteljskih usluga bez sklopljenog ugovora s Općinom o zakupu javne površine i protivno općim uvjetima uvjetima propisanima ovom Odlukom.*

***Opći uvjeti za postavljanje terasa za pružanje ugostiteljskih usluga***

***Članak 24.***

*(1) Postavljanje terase za pružanje ugostiteljskih usluga odobrava se pod sljedećim uvjetima:*

* *javna površina mora biti funkcionalno i estetski prilagođena za postavljanje terase,*
* *postavljanje terase za pružanje ugostiteljskih usluga može se odobriti samo ispred zatvorenog dijela poslovnog prostora ugostiteljskog lokala u gabaritima lokala, te na mjestima gdje uvjeti javne površine te položaj i namjena susjednih zgrada i objekata to omogućuju ,*
* *prolaz za pješake uz postavljenu terasu ne smije biti uži od 2 m,*
* *javna površina na koju se postavlja terasa ne smije biti uža od 3 metra,*

***Članak 25.***

*(1) Ako se terasa za pružanje ugostiteljskih usluga organizira kao zatvorena terasa, pored općih uvjeta iz prethodnog članka moraju biti ispunjeni i sljedeći posebni uvjeti:*

* *konstrukcija zatvorene terase mora se izvesti od materijala kojima se ne umanjuje estetski i opći izgled zgrade ispred koje se postavlja, kao i okolnih zgrada,*
* *konstrukcija zatvorene terase ne smije se ugrađivati u javnu površinu niti na objekt zgrade ispred koje se postavlja,*
* *konstrukcija mora biti lako sklopiva ,*
* *zatvorena terasa ne smije se postavljati na reviziona okna instalacija ispod javne površine,*

***Članak 26.***

*(1) U površinu terase uračunava se i površina živice, zaštitnih ograda, posuda za ukrasno bilje koja mogu biti postavljene uz rub terase.*

***Članak 27.***

*(1) Prestankom rada ugostiteljskog objekta, odnosno prestankom zakupa javne površine, sve što je bilo u funkciji terase mora se ukloniti u roku 8 dana, a površinu dovesti u prvobitno stanje.*

***6. Javna rasvjeta***

***Članak 28.***

*(1) Javno prometne površine, pješački i drugi glavni putovi na javnim zelenim površinama moraju imati javnu rasvjetu.*

*(2) Javna rasvjeta mora biti izvedena u skladu sa suvremenom svjetlosnom tehnikom, uzimajući u obzir značenje pojedinih dijelova Općine i pojedinih javnih površina, promet i potrebe građana.*

*(3) Javna rasvjeta mora se redovito održavati u stanju funkcionalne ispravnosti (prati, ličiti, mijenjati dotrajale žarulje i slično).*

*(4) Javna rasvjeta mora u pravilu svijetliti cijelu noć,osim u slučaju restrikcije koja će se regulirati posebnim aktom općinskog Vijeća.*

***Članak 29.***

*(1) Zabranjeno je stupove javne rasvjete oštećivati , uništavati, po njima šarati, lijepiti oglase ili obavijesti kao i razbijati rasvjetna tijela.*

*(2) Zabranjeno je preko kolnika između stupova javne rasvjete postavljati natpisna platna osim u slučaju održavanja kulturnih, sportskih, obrazovnih i sl. manifestacija*

***7. Komunalna oprema i uređaji u općoj uporabi***

***Članak 30.***

*(1) Pod komunalnom opremom i uređajima u općoj uporabi smatraju se sva pokretna i nepokretna oprema i uređaji koji služe svim građanima, odnosno boljem funkcioniranju Općine i naselja .*

*(2) Pod komunalnom opremom i uređajima u općoj uporabi u smislu ove odluke smatraju se osobito:*

* *klupe,*
* *posude za otpad,*
* *stalci za bicikle,*
* *dječja igrališta i oprema za dječja igrališta,*
* *protupožarni hidranti*
* *javne telefonske govornice i poštanski sandučići,*
* *bankomati,*
* *samostojeći ormarići za priključke na elektroenergetsku mrežu,*
* *planovi naselja,*
* *turistički informativni panoi,*
* *putokazi,*
* *spomenici, spomen-ploče, skulpture i slični objekti,*
* *oprema za dodatnu regulaciju prometa.*

***Članak 31.***

*(1) Investitor ili izvođač koji radi izvođenja radova na javnoj površini ugrađenu opremu ukloni ili uništi dužan je istu vratiti u prvobitno stanje.*

*(2) Ako osoba iz stavka 1. ovog članka javnu površinu, odnosno opremu, ne dovede u funkcionalno stanje, niti to učini na zahtjev nadležnog općinskog upravnog tijela, površinu će u funkcionalno stanje dovesti Općina putem treće osobe na njezin trošak.*

***Klupe***

***Članak 32.***

*(1) Klupe se moraju redovito održavati, a dotrajale i uništene zamijeniti novima.*

*(2) Klupe je zabranjeno prljati i oštećivati, po njima pisati, šarati ili na bilo koji drugi način nagrđivati njihov izgled.*

*(3) Klupe s javnih površina zabranjeno je premještati.*

***Posude za otpad***

***Članak 33.***

*(1) Na području Općine na mjestima koje odredi jedinstveni upravni odjel, osim na stupove prometnih znakova, stupove javne rasvjete, drveće, jarbole za zastave te na druga mjesta gdje ne narušavaju izgled naselja , postavljaju se posude za otpad.*

*(2) Posude za otpad u pravilu se postavljaju na samostojeća postolja i postolja na javnim zelenim površinama.*

***Članak 34.***

*(1) Posude za otpad iz prethodnog članka zabranjeno je onečišćavati i oštećivati, po njima pisati, šarati, spaljivati njihov sadržaj ili na bilo koji drugi način nagrđivati njihov izgled.*

***Stalci za bicikle***

***Članak 35.***

*(1) Na javnoprometnim površinama u zonama većeg kretanja i zadržavanja građana mogu se postavljati stalci za bicikle.*

 *(2) Vlasnik postavljenog stalka dužan je isti održavati u urednom i ispravnom stanju.*

***Dječja igrališta i oprema za dječja igrališta***

 ***Članak 36.***

*(1) Dječja igrališta mogu graditi pravne osobe, ustanove, vjerske zajednice i udruge uz odobrenje jedinstvenog upravnog odjela na temelju posebnih propisa o gradnji jednostavnih građevina.*

 *(2) Ako se zahvat u prostoru planira na području utvrđenim zaštićenim spomenikom kulturne ili prirodne baštine osoba iz stavka 1. ovog članka dužna je pribaviti mišljenje državnog tijela nadležnog za poslove zaštite kulturne i prirodne baštine.*

***Članak 37.***

*(1) Osobe iz stavka 1. prethodnog članka dužne su dječja igrališta držati u urednom i ispravnom stanju, a dotrajalu i uništenu opremu zamijeniti ispravnom.*

*(2) Zabranjeno je koristiti dječja igrališta i njihovu opremu suprotno namjeni.*

 ***Protupožarni hidranti***

***Članak 38.***

*(1) Protupožarni hidranti moraju se održavati u ispravnom stanju, a održava ih pravna osoba koja obavlja djelatnost vodoopskrbe ili odvodnje.*

*(2) Protupožarni hidrant mora u svakom trenu biti dostupan.*

*(3) Protupožarne hidrante zabranjeno je prljati i oštećivati, po njima pisati, šarati ili na bilo koji drugi način nagrđivati njihov izgled i neovlašteno ih koristiti.*

 ***Javne telefonske govornice i poštanski sandučići***

***Članak 39.***

*(1) Javne telefonske govornice i poštanski sandučići postavljaju se na javnim površinama prema programu pravne ili fizičke osobe koja obavlja djelatnost telekomunikacije ili poštanskih usluga uz odobrenje jedinstvenog upravnog odjela.*

*(2) Pravna ili fizička osoba iz stavka 1. ovog članka dužna je javne telefonske govornice i poštanske sandučiće održavati urednima i ispravnima.*

***Bankomati***

***Članak 40.***

*(1) Bankomate na javnim površinama i vanjskim dijelovima zgrada postavljaju pravne osobe koje obavljaju poslove platnog prometa.*

 *(2) Bankomat se na javnu površinu postavlja temeljem odobrenja jedinstvenog upravnog odjela.*

***Samostojeći ormarići za priključke na elektroenergetsku mrežu***

***Članak 41.***

*(1) Na javnim površinama na mjestima koja svojim položajem i namjenom odgovaraju potrebi organiziranja priredbi i drugih manifestacija dozvoljeno je postavljati samostojeće ormariće za priključak na elektroenergetsku mrežu.*

 *(2) Ormariće je zabranjeno prljati i oštećivati, po njima pisati, šarati ili na bilo koji drugi način nagrđivati njihov izgled.*

***Planovi naselja***

***Članak 42.***

*(1) Na trgovima, stajalištima javnog prometa, i na drugim mjestima okupljanja ili kretanja većeg broja ljudi na području Općine radi boljeg snalaženja mogu se postavljati ploče ili ormarići s planom pojedinog naselja.*

 *(2) Planom moraju biti obuhvaćene glavne ulice, trgovi, parkovi, najvažniji objekti (dječji vrtić, škola, zdravstvena ustanova, banka, pošta,željeznički kolodvor,cestovni carinski prijelazi i slični objekti), te oznaka mjesta na kojem se ploča nalazi .*

*(3) Zabranjeno je planove naselja prljati, po njima šarati ili na bilo koji drugi način narušavati njihov izgled.*

***Turistički informativni panoi***

***Članak 43.***

*(1) Turistički informativni panoi na javnim površinama postavljaju se sukladno posebnim propisima.*

*(2) Pravna osoba koja je pano postavila dužna je isti održavati urednim i čistim te podatke na panou ažurnima.*

*(3) Zabranjeno je panoe prljati, po njima šarati ili na bilo koji drugi način nagrđivati njihov izgled.*

***Putokazi***

***Članak 44.***

*(1) Putokazi koji nisu određeni posebnim aktima o prometnoj, turističkoj i ostaloj signalizaciji, a imaju svrhu usmjeravanja prema građevinama određenim posebnim propisima (zdravstvene ustanove tvrtke kolodvori i slično), mogu se postavljati na javne površine uz suglasnost upravnog tijela nadležnog za komunalne poslove.*

***Spomenici, spomen ploče, skulpture i slični objekti***

***Članak 45.***

*(1) Na području Općine na objekte, zemljište i na druge prostore mogu se postavljati spomenici spomen ploče, skulpture i slični predmeti (u nastavku tekstu: spomenici) i premještati te uklanjati ranije postavljeni.*

*(2) Spomenici se postavljaju, premještaju i uklanjaju na temelju odobrenja jedinstvenog upravnog odjela ako posebnim propisom nije drukčije uređeno.*

*(3) Ako se postavlja, premješta ili uklanja spomenik koji ima obilježje spomenika kulture ili se postavlja, premješta ili uklanja na područje ili objekt koji je spomenik kulture ili prirode, općinski upravni odjel iz prethodnog stavka dužan je pribaviti prethodnu suglasnost državnog tijela nadležnog za poslove zaštite kulturne i prirodne baštine.*

***Članak 46.***

*(1) Zahtjev za izdavanje odobrenja za postavljanje, premještanje ili uklanjanje spomenika može podnijeti pravna osoba, ovlaštena osoba u ime Općine, udruga ,ustanova i slična institucija.*

*(2) Uz zahtjev se prilaže:*

*-idejni projekt,*

*-lokacija spomenika,*

*-obrazloženje o potrebi postavljanja spomenika,*

*-druga potrebna dokumentacija.*

*(3) U postupku izdavanja odobrenja za postavljanje, premještanje ili uklanjanje spomenika nadležno općinsko upravno tijelo dužno je pribaviti suglasnost državnog tijela nadležnog za poslove zaštite kulturne i prirodne baštine.*

***Članak 47.***

*(1)Kada se spomenik postavlja na objekt ili zemljište u vlasništvu druge fizičke ili pravne osobe, podnositelj zahtjeva dužan je pribaviti i suglasnost vlasnika objekta odnosno zemljišta.*

***Članak 48.***

 *(1)Oštećene spomenike dužna je dovesti u prvobitno stanje pravna osoba odnosno udruga ili ustanova koja je isti postavila ili pravna osoba nadležna za upravljanje istim.*

***Članak 49.***

*(1) Nije dozvoljeno postavljanje obilježja na mjestu tragične pogibije u prometu.*

***Članak 50.***

*(1) Spomenici postavljeni suprotno odredbama ove odluke bit će uklonjeni.*

***Članak 51.***

*(1) Spomenici se moraju održavati urednima i čistima.*

*(2) Spomenike održava osoba kojoj je odobreno postavljanje spomenika, odnosno fizička ili pravna osoba kojoj je obavljanje tih poslova povjereno.*

*(3) Spomenike je zabranjeno onečišćavati i oštećivati, po njima pisati, šarati ili na bilo koji drugi način nagrđivati njihov izgled.*

***Oprema za dodatnu regulaciju prometa***

***Članak 52.***

*(1) Pod opremom za dodatnu regulaciju prometa smatraju se zaštitni stupići, zaštitne ograde te druge zapreke i naprave .*

 *(2) Opremu za dodatnu regulaciju prometa zabranjeno je oštećivati i prljati.*

***8. Prigodno uređenje naselja***

***Članak 53.***

*(1) U povodu blagdana, obljetnica, raznih manifestacija i sličnoga može se organizirati prigodno uređivanje javnih površina i površina uz poslovne i stambene zgrade.*

*(2) Prigodno uređivanje organizira se postavljanjem montažnih objekata i uređaja, pokretnih naprava, opreme, ukrasa, ukrasnih žaruljica, božićnih drvaca i slično.*

*(3) Montažni objekti, uređaji, pokretne naprave, oprema, zastave i slično postavljaju se na temelju odobrenja jedinstvenog upravnog odjela.*

 *(4) Nakon proteka prigode iz stavka 1. ovog članka vlasnik ili korisnik poslovnog objekta dužan je ukloniti predmete iz stavka 3. ovog članka u roku od 8 dana.*

***9. Kolodvori i autobusna stajališta***

***Članak 54.***

*(1) Kolodvorske zgrade, otvorene čekaonice, peroni, predprostori na kolodvorima, čekaonice putničkog prometa te sanitarni uređaji u sklopu njih moraju se održavati urednima, ispravnima i moraju ispunjavati tehničke i higijenske uvjete.*

*(2) Klupe i ostali predmeti, kao i nasadi koji se nalaze na peronima ispred zgrade kolodvora, otvorenih čekaonica, moraju se održavati čistima, urednima i ispravnima, a dotrajali ili uništeni se moraju obnoviti, zamijeniti novim ili ukloniti.*

***Članak 55.***

*(1) Autobusna stajališta moraju se održavati urednima i ispravnima , a svako oštećenje tih prostora mora se otkloniti u što kraćem roku, ne dužem od 8 dana.*

***10. Otvorene tržnice***

***Članak 56.***

 *(1) Otvorene tržnice su prostori na kojima se obavlja promet poljoprivrednih, prehrambenih i drugih proizvoda, a moraju se održavati urednima i čistima.*

***11. Rekreacijske površine i javni športski objekti***

***Članak 57.***

*(1) Javne rekreacijske površine, športska i dječja igrališta, kao i ostali športski objekti, oprema i uređaji na njima, moraju se održavati urednima i ispravnima.*

 *(2) O urednosti tih površina i ispravnosti objekata brine se pravna ili fizička osoba koja tim površinama upravlja, odnosno osobe koje se tim površinama koriste.*

***III. ODRŽAVANJE ČISTOĆE, ČUVANJE I KORIŠTENJE JAVNIH POVRŠINA***

***Članak 58.***

*(1) Javnim površinama u smislu ove odluke smatraju se:*

* *javnoprometne površine: ceste, ulice, prilazi, trgovi, nogostupi, pješačke staze, šetališta, stajališta javnog prometa, kanalska mreža, parkirališta i slično*
* *javne zelene površine: parkovi, park-šume, drvoredi, živice, travnjaci, skupna ili pojedinačna stabla s pripadajućim zemljištem, posude s ukrasnim biljem, cvjetnjaci, zelene površine uz ceste i oko objekata i slično*
* *ostale površine: dječja igrališta i slični prostori, otvorene tržnice, groblja, odlagališta otpada i slično.*

*(2) Općinsko Vijeće može utvrditi koje se još površine imaju smatrati javnim površinama.*

***Članak 59.***

*(1) Javne površine moraju se koristiti u skladu s njihovom namjenom.*

*(2) Javne površine moraju se održavati urednima i čistima.*

*(3) U održavanju čistoće i čišćenju javnih površina dužne su sudjelovati sve pravne ili fizičke osobe koje koriste javne površine ili su vlasnici ili korisnici zgrada, poslovnih prostora ili zemljišta uz javne površine.*

*(4) Pravna ili fizička osoba koja obavlja djelatnost uz javne površine i zbog čije djelatnosti dolazi do onečišćenja javnih površina, dužni su onečišćene površine redovito čistiti.*

*(5) Čišćenje podrazumjeva skupljanje, uklanjanje i odvoz smeća i svih drugih otpadaka, košenje i održavanje zelenih površina.*

***Članak 60.***

*(1) Vlasnici ili korisnici športskih ili rekreacijskih objekata, zabavnih parkova ili igrališta, organizatori javnih skupova, javnih manifestacija, zakupci javnih površina koje privremeno koriste, dužni su organizirati čišćenje javnih površina koje služe za pristup ili za postavu objekata, a nakon završetka manifestacije ili vremena korištenja, korištenu površinu odmah očistiti.*

***Članak 61.***

*(1) Zabranjeno je onečišćavati, oštećivati i uništavati javne površine, objekte ili uređaje koje su na njima ili su njihov sastavni dio.*

*(2) Osobito se zabranjuje na javnim površinama:*

1. *bacati ili ostavljati otpad izvan za to predviđenih posuda, bacati ili ostavljati papir, pepeo i drugi otpad,*
2. *bacati ili ostavljati uginule životinje,*
3. *odlagati razni materijal, zemlju, šutu, ogrijev, željezo, lim i slično u trajanju ne duljem od 3 mjeseca,*
4. *odlagati glomazni otpad i ambalažu,*
5. *ostavljati oštećena vozila, olupine, prikolice, plovila, radne strojeve i drugo,*
6. *ispuštati ulje, kiseline, boje, otpadne vode i otpad iz septičkih jama,*
7. *popravaljati, servisirati, prati vozila ili obavljati druge slične radove,*
8. *bacati goruće predmete u posude za otpad,*
9. *paliti otpad, lišće i slično,*
10. *onečišćavati i umanjivati funkciju slivnika i oborinskih kanala i*

*11. nenamjensko koristiti javne površine.*

*(3) Fizička ili pravna osoba koja svojim štetnim radnjama prouzroči štetu na javnim površinama dužna je istu nadoknaditi .*

*(4) Ako osoba iz stavka 1. štetu ne otkloni u razumnom roku, istu će otkloniti Općina putem treće osobe na teret počinitelja štete ili osoba koje odgovaraju za štetne radnje počinitelja.*

***Članak 62.***

*(1)Vlasnik je dužan redovito čistiti dio kanala za oborinsku odvodnju i propusta u širini svoje parcele.*

*(2)Zabranjeno je zatrpavati i zacjevljavati otvoreni kanal za oborinsku odvodnju bez odobrenja jedinstvenog upravnog odjela.*

***Članak 63.***

*(1) Zabranjeno je na javnim površinama obavljati bilo kakve radove, osim redovitog održavanja, bez odobrenja ili suprotno odobrenju jedinstvenog upravnog odjela.*

***Članak 64.***

*(1) Dijelovi javnih površina mogu se, pored redovne uporabe, uz odobrenje jedinstvenog upravnog odjela i u skladu s prostornim planom, koristiti za obavljanje gospodarskih i drugih djelatnosti.*

*(2) Za korištenje javnih površina utvrdit će se obveza plaćanja naknade osim kada je investitor radova Općina ili pravna osoba u većinskom vlasništvu Općine, odnosno pravna osoba kojoj je osnivač Općina.*

 *(3) Odobrenje za korištenje javnih površina može se izdati korisniku koji ispunjava propisane uvjete i standarde za obavljanje djelatnosti ( estetska i tehnička rješenja, priključenje struje, vode, odvoz smeća i drugo )*

 *(4) Protivno je komunalnom redu, korištenje javnih površina bez odobrenja*

*(5) Odobrenjem se utvrđuje točan prostor i lokacija, te svi tehnički uvjeti za korištenje javnih površina.*

***Članak 65.***

*(1) O korištenju javnih površina zaključuje se ugovor*

*(2) Ugovorom o korištenju javnih površina se ugovara vrijeme korištenja, plaćanje naknade te druga prava i obveze.*

*(3) Korištenjem javnih površina ne smije se :*

*-ograničavati kretanje pješaka ili prometa,*

*-narušavati izgled okoliša, zelenila i drugih objekata.*

***Članak 66.***

*(1) Ako je prilikom izvođenja građevinskih i drugih radova došlo do oštećenja javnih zelenih ili prometnih površina, investitor ili izvođač dužan je oštećenja popraviti, a u slučaju većih oštećenja izgraditi nove zelene ili prometne površine.*

***Članak 67.***

*(1) Pod održavanjem javnih zelenih površina osobito se smatra:*

* *košnja javnih zelenih površina,*
* *obnavljanje zapuštenih zelenih površina,*
* *orezivanje i oblikovanje živica, grmova i drveća,*
* *uklanjanje bolesnih i osušenih stabala i sadnja novih,*
* *uklanjanje otpalog granja i lišća,*
* *oblikovanje cvjetnih nasada,*
* *sadnja sezonskih cvjetnica,*
* *održavanje posuda s ukrasnim biljem,*
* *zalijevanje zelenih površina,*
* *gnojenje i folijarno prehranjivanje bilja,*
* *preventivno djelovanje na zaštiti od biljnih bolesti i štetnika,*
* *održavanje pješačkih putova,*
* *održavanje opreme na javnim zelenim površinama i slično.*

***Članak 68.***

*(1) Radi zaštite javne zelene površine osobito se zabranjuje:*

1. *oštećivati na bilo koji način stablo, grm, cvjetni nasad, živicu ili druge nasade;*
2. *upotrebljavati komunalnu opremu suprotno njezinoj namjeni;*
3. *bacati otpatke ili na drugi način onečišćavati javnu zelenu površinu;*
4. *zaustavljati, parkirati i voziti motorno vozilo na javnoj zelenoj površini (osim vozila koja se koriste za održavanje javnih zelenih površina i komunalnu opreme na njima);*
5. *vezati bicikle, motore, prikolice i slično za stabla, grmlje i komunalnu opremu;*
6. *odlagati građevni materijal, glomazni otpad, šutu, ulje, boju i slično na javnoj zelenoj površini;*
7. *lijepiti ili na drugi način pričvršćivati plakat na stablo ili komunalnu opremu*
8. *kopati ili odvoziti zemlju, pijesak, humus i slično s javne zelene površine;*
9. *obavljati druge radnje kojima bi se uništavala javna zelena površina.*

*(2) Nadležno upravno tijelo može narediti sječu stabla koje se nalazi na zemljištu u vlasništvu fizičkih ili pravnih osoba ako postoji opasnost da se stablo sruši na javnu površinu, odnosno da samim padom počini štetu za ljude i imovinu, odnosno ugrožava njihovu sigurnost i javni interes.*

***Članak 69.***

*(1) Bez odobrenja nadležnog općinskog upravnog tijela na javnim zelenim površinama zabranjuje se:*

1. *raskopavanje javnih zelenih površina,*

 *2. rekonstrukcija i prenamjena javnih zelenih površina,*

*3 odlaganje građevinskog materijala, postavljenje građevinskih skela, kontejnera i slično,*

1. *ograđivanje javnih zelenih površina*

 *(2) Troškovi sanacije i čišćenja javne zelene površine na kojoj su obavljeni radovi bez odobrenja ili suprotno odobrenju snosi investitor radova ili izvođač.*

***IV. SKUPLJANJE, ODVOZ I POSTUPANJE SA***

***SKUPLJENIM KOMUNALNIM I DRUGIM OTPADOM***

***Komunalni otpad***

***Članak 70.***

*(1) Komunalnim otpadom smatra se otpad iz kućanstva, otpad koji nastaje čišćenjem javnih površina te otpad iz uslužne djelatnosti ako je po svojstvima sličan otpadu iz kućanstava.*

*(2) Komunalnim otpadom smatra se i glomazni otpad koji nastaje u stanovima, zajedničkim prostorijama stambenih zgrada i u poslovnim prostorijama, kao što su kućanski aparati, pokućstvo, sanitarni uređaji i slično.*

***Članak 71.***

*(1) Na području Općine komunalni se otpad skuplja i odvozi organizirano.*

*(2) Komunalni otpad skuplja i odvozi pravna osoba kojoj je Općina povjerila obavljanje tih poslova ( u nastavku teksta: skupljač otpada).*

*(3) Vlasnici zgrada, kuća, stanova i poslovnih prostorija, najmoprimci, zakupci i drugi korisnici stambenih i poslovnih prostorija ( u nastavku teksta:proizvođači otpada ) obvezni su koristiti se uslugama odvoza komunalnog otpada.*

***Članak 72.***

*(1) Proizvođač otpada obvezan je komunalni otpad odlagati u tipizirane posude, kontejnere za otpad ili polietilenske vreće za komunalni otpad.*

*(2) Otpad odložen na drugi način neće biti preuzet, a skupljač otpada o istom će obavijestiti komunalno redarstvo.*

*(3) Posude za komunalni otpad nabavlja skupljač otpada.*

*(4) Broj i vrstu posuda za otpad za svaku pojedinu građevinu određuje skupljač otpada.*

*(5) Proizvođači otpada koji proizvode komunalni otpad u povećanim količinama mogu se, na njihov zahtjev, zadužiti dodatnom posudom za otpad.*

*(6) Skupljač otpada obvezan je obavijestiti proizvođača otpada o danima i vremenu**skupljanja otpada.*

***Članak73.***

*(1)Posude za komunalni otpad postavljaju se na način da svojim položajem i smještajem što bolje ispune svrhu za koju se namijenjene.*

*(2)Posude za otpad mogu se postavljati samo na onim mjestima na kojima se ne će umanjiti estetski i opći izgled ulice ili naselja, a mjesto se mora održavati čistim i urednim.*

***Članak 74.***

*(1)Proizvođači otpada dužni su posude za otpad pripremiti skupljaču otpada postavljanjem na javno prometnu površinu najranije večer prije dana odvoza, vodeći brigu da njihovom postavom ne ometaju kretanje vozilima i pješacima, a ukloniti ih najkasnije do večeri na dan odvoza.*

***Članak 75.***

*(1) Proizvođači otpada dužni su komunalni otpad odlagati u posude tako da se ne raspada i ne onečišćuje prostor oko posuda.*

 *(2) Posude za otpad moraju biti zatvorene.*

 *(3) U posude za otpad zabranjeno je odlagati žar, vrući pepeo, klaonički otpad, otpad iz mesnica i ribarnica, tekućine, ulje, boje, kiseline i drugi opasni otpad, uginule životinje, glomazni otpad, građevinski materijal, šutu, zemlju i slično.*

***Članak 76****.*

*(1)Radnik skupljača otpada dužan je posude prazniti na način da se otpad ne rasipa, a posude ne oštećuju.*

*(2)Posude za otpad nakon pražnjenja radnik skupljača otpada dužan je vratiti na mjesto i zatvoriti poklopac, a sav otpad ostao nakon pražnjenja posuda na javnoj površini odmah očistiti.*

***Građevinski otpad***

***Članak 77.***

*(1)Građevni otpad je otpad nastao prilikom gradnje građevina, rekonstrukcije, uklanjanja*

*i održavanja postojećih građevina, te otpad nastao od iskopanog materijala, koji se ne*

*može bez prethodne oporabe koristiti za građenje građevine zbog kojeg građenja je nastao*

*(2) Pravna ili fizička osoba, izvođenjem čijih radova nastaje građevinski otpad, dužna je prije odvoza otpada na predviđeno odlagalište sklopiti ugovor s Općinom o odlaganju građevinskog otpada.*

*(3) Građevinski otpad odlaže se sukladno posebnim propisima o zaštiti okoliša.*

*(4) Zabranjeno je odlaganje zemlje, šute i drugog otpadnog materijala na mjestu nastanka ili izvan odlagališta predviđenih za tu namjenu*

***Ambalažni otpad***

***Članak 78****.*

 *(1) Ambalažnim otpadom smatra se onaj otpad čija se vrijedna svojstva mogu iskoristiti (plastika, karton, staklo, i slično).*

 *(2) Ambalažni se otpad odlaže u posebne spremnike za odlaganje ambalažnog otpada koje na prikladno mjesto i u potrebnom broju postavlja skupljač otpada.*

 *(3) Skupljač otpada dužan je obavijestiti građane o mjestu odlaganja ambalažnog otpada.*

 *(4) Proizvođač otpada dužan je odvajati ambalažni otpad iz komunalnog otpada.*

 ***Otpadni električni i elektronički uređaji***

***Članak 79.***

*(1) Proizvođač otpada dužan je otpadne električne i elektroničke uređaje odvajati od komunalnog otpada te ga predavati ovlaštenom skupljaču .*

 *(2) Komunalni redar naložit će vlasniku otpada njegovo uklanjanje, a u protivnom obavijestiti ovlaštenog skupljača o mjestu i vrsti odloženog otpada radi njegovog preuzimanja i zbrinjavanja.*

***Glomazni otpad***

***Članak 80.***

*(1) Glomazni otpad odvozi se prema planu odvoza glomaznog otpada kojeg donosi skupljač otpada.*

*(2) Skupljač otpada dužan je obavijestiti građane o vremenu i mjestu odvoza glomaznog otpada.*

*(3) Glomazni otpad organizirano se skuplja ne manje od dva puta godišnje , u pravilu u proljeće i jesen.*

*(4) Na zahtjev imatelja glomaznog otpada skupljač će, iznimno od odredbe iz prethodnog stavka, uz naknadu ,organizirati odvoz otpada.*

*(5) Zabranjeno je glomazni otpad odlagati na mjesta koja za to nisu određena.*

*(6) Zabranjeno je odlaganje glomaznog otpada u posude za komunalni otpad.*

 ***Otpadne i oborinske vode***

 ***Članak 81.***

*(1) Pod odvodnjom i pročišćavanjem otpadnih voda razumijeva se odvodnja i pročišćavanje otpadnih voda , odvodnja atmosferskih voda te crpljenje, odvoz i zbrinjavanje fekalija iz septičkih, sabirnih i crnih jama.*

***Članak 82.***

*(1) Odvodnja atmosferskih voda s objekata, zgrada i zemljišta može se vršiti u kanale za oborinsku odvodnju.*

*(2) protivno je komunalnom redu ispuštati ulje, kiseline, boje, otpadne vode, otpad iz septičkih jama i sl. u kanale za oborinsku odvodnju, podzemne vode ili bilo koje druge javne površine.*

 ***Članak 83.***

1. *Čišćenje, ispražnjavanje, odvoz i odlaganje sadržaja septičkih jama vrši se pneumatskim uređajem od 00 – 24 h ili na drugi način u vremenu od 20 – 06h.*
2. *Vlasnici septičkih jama dužni su na vrijeme zatražiti čišćenje kako ne bi došlo do prelijevanja, a time i onečišćenja okoline.*
3. *Odvoz se vrši samo u zatvorenoj posudi ( cisterni ),a pravna ili fizička osoba registrirana za odvoz fekalija dužna je iste izlijevati u kanalizacijsku mrežu ili na određenim privremenim odlagalištima za fekalne vode.*

***V. UKLANJANJE SNIJEGA I LEDA***

***Članak 84.***

*(1) Snijeg i led uklanjaju se s javnoprometnih površina i krovova zgrada uz javne prometne površine.*

*(2) Snijeg se s javnoprometnih površina uklanja čim padne, a ako pada neprekidno mora se uklanjati više puta.*

*(3) Led se s javnoprometnih površina uklanja čim nastane.*

*(4) O uklanjanju snijega i leda s krovova poslovnih zgrada brinu se pravne ili fizičke osobe koje su vlasnici, odnosno korisnici poslovnih prostora u tim zgradama.*

*(5) O uklanjanju snijega i leda s krovova stambenih zgrada brinu se vlasnici odnosno korisnici zgrada i stanova.*

*(6) Snijeg i led s krovova zgrada uklanja se kada postoji opasnost odronjavanja i ugrožavanja sigurnosti ljudi i imovine.*

***Članak 85.***

*(1) O uklanjanju snijega i leda s kolnika i dijelova nogostupa ( ispred objekata u vlasništvu Općine) brine se pravna ili fizička osoba kojoj je Općina povjerila obavljanje poslova održavanja tih javnih površina.*

*(2) O uklanjanju snijega i leda s kolodvora, parkirališta, tržnica na malo, športskih objekata, autobusnih stajališta i sličnih površina brine se pravna ili fizička osoba koja tim površinama upravlja ili se njima koristi, odnosno pravna ili fizička osoba kojoj je Općina povjerila održavanje tih površina.*

***Članak 86.***

*(1) O uklanjanju snijega i leda s nogostupa uz zgradu brinu se vlasnici zgrade, odnosno vlasnici ili korisnici stanova ili poslovnih prostora u zgradi.*

*(2) O uklanjanju snijega i leda s nogostupa ispred uličnih lokala brinu se vlasnici ili korisnici uličnih lokala, odnosno lokala uz nogostup.*

*(3) O uklanjanju snijega i leda s nogostupa uz kioske i pokretne naprave brinu se vlasnici ili korisnici kioska ili pokretnih naprava.*

*(4) Osobe iz prethodnih stavaka ovog članka odgovaraju za štetu nastalu zbog neočišćenog snijega i leda osobi koja je zbog toga pretrpjela štetu.*

*(5) Javno prometne površine mogu se radi sprečavanja nastanka leda posipati odgovarjućim materijalom.*

*(6) Javno promete površine uz drvorede zabranjeno je posipavati solju i drugim kemijskim sredstvima .*

 ***VI. UKLANJANJE PROTUPRAVNO POSTAVLJENIH PREDMETA***

***Članak 87.***

*(1) Predmeti, objekti ili naprave (kiosci, pokretne naprave, štandovi, reklame, reklamni panoi obavijesti, putokazi, stupići, posude za ukrasno bilje, građevinski materijal, građevinske skele, ogrjev i druga oprema i uređaji iz ove odluke) postavljeni na javnoj površini bez odobrenja ili protivno odobrenju nadležnog općinskog upravnog tijela ili dulje vremena nego što je ovom odlukom predviđeno, moraju se ukloniti.*

*(2) Rješenje za uklanjanje s rokom uklanjanja izdaje komunalni redar.*

*(3) Ako vlasnik ili korisnik protupravno postavljenog predmeta, ne ukloni postavljeni predmet sukladno nalogu komunalnog redara isti će ukloniti Općina putem treće osobe na teret vlasnika.*

*(4) Vlasnici protupravno postavljenih predmeta dužni su ih preuzeti u roku 30 dana uz plaćanje troškova nastalih njihovim uklanjanjem , skladištenjem i čuvanjem, a u protivnom će se isti prodati na licitaciji radi namirenja troškova.*

*(5) Visina troškova određuje se temeljem cjenika ili računa treće osobe.*

***Članak 88.***

*(1) Na javnim površinama zabranjeno je ostavljati neregistrirana, oštećena ili napuštena vozila i njihove dijelove.*

*(2) Komunalni redar izdat će vlasniku vozila nalog za uklanjanje. Ako vlasnik vozila u ostavljenom roku isto ne ukloni, uklonit će ga Općina putem treće osobe.*

*(3) Uklonjene predmete, objekte, uređaje ili vozila, vlasnici su dužni preuzeti u roku 8 dana od dana uklanjanja, uz plaćanje nastalih troškova.*

*(4) Neregistrirano, oštećeno ili napušteno vozilo zbrinjavat će se sukladno posebnim propisima o zaštiti okoliša predajom ovlaštenom skupljaču te vrste otpada.*

*(5) Rješenje o uklanjanju s rokom uklanjanja donosi komunalno redarstvo .*

*(6) Ako korisnik odnosno vlasnik protupravno postavljenog predmeta sam ne ukloni predmet , uklonit će ga komunalno redarstvo na trošak korisnika odnosno vlasnika, uključujući troškove premještanja i skladištenja.*

*(7) Ako je došlo do oštećenja javne površine, korisnik odnosno vlasnik protupravno postavljenog predmeta dužan je snositi i troškove dovođenja javne površine u prvobitno stanje.*

*(8) Uklonjene predmete vlasnici su dužni preuzeti u roku 30 dana uz obvezu nadoknade nastalih troškova , u protivnom će se troškovi namiriti prodajom protupravno postavljenih predmeta.*

***VII. SANITARNO – KOMUNALNE MJERE***

***Dezinsekcija i deratizacija***

***Članak 89.***

*(1) Radi zaštite zdravlja građana i stvaranja uvjeta za svakodnevni normalni život, obavlja se sustavna dezinsekcija i deratizacija javnih površina.*

*(2) Pod pojmom sustavne dezinfekcije podrazumijeva se prskanje odgovarajućim sredstvima u cilju uništenja muha, komaraca i drugih insekata.*

*(3) Pod pojmom sustavne deratizacije podrazumijeva se postavljanje odgovarajućih mamaca radi uništavanja štakora i drugih glodavaca, te prikupljanje i odstranjivanje uginulih životinja.*

***Članak 90.***

*(1) Opseg, način, vrijeme i ostali uvjeti sustavne dezinsekcije i deratizacije određuju se općinskim planom.*

*(2) Za ostale otvorene prostore troškove sustavne dezinsekcije i deratizacije snose vlasnici ili korisnici tih prostora.*

*(3) Pravna ili fizička osoba kojoj su povjereni poslovi sustavne dezinsekcije i deratizacije dužna je izvijestiti građane o početku, trajanju i završetku izvođenja radova.*

***Držanje životinja***

***Članak 91.***

 *(1)Na području Općine dopušteno je držanje domaćih životinja u skladu s Prostornom planu Općine i sanitarno tehničkih uvjeta građevina za smještaj domaćih životinja*

*(2)Držatelji životinja dužni su se pridržavati slijedećih uvjeta:*

* *držati životinje u prostorijama ili posebno građenim prostorima, odgovarajuće uređenim za tu namjenu koji se moraju redovito čistiti i održavati,*
* *osigurati uvjete da se neugodni miris i buka ne šire u okolini,*
* *osigurati uvjete za očuvanje okoliša,*
* *redovito odvoziti kruti animalni otpad i to najmanje dva puta godišnje,*
* *tekući animalni otpad mora se sakupljati i redovito prazniti u vodonepropusne spremnike – septičke jame,*
* *s animalnim otpadom može se postupati tako da ne ugrozi zdravlje ljudi i životinja.*

*(3)Komunalni redar u suradnji s nadležnom veterinarskom inspekcijom može držatelju životinja posebnim rješenjem naložiti uklanjanje uočenih nedostataka.*

*(4) Ukoliko se pojavi potreba za formiranje pašnjaka na području Općine posebnim aktom Općinsko vijeće utvrditi će rutu za progon stoke na ispašu.*

 *.*

***VIII. MJERE ZA PROVOĐENJE KOMUNALNOG REDA***

***Komunalno redarstvo***

***Članak 92.***

*(1) Nadzor nad provedbom komunalnog reda propisanog ovom odlukom provodi komunalno redarstvo koje je ustrojeno u jedinstvenom upravnom odjelu Općine Tovarnik.*

*(2) Poslove komunalnog redarstva obavlja komunalni redar.*

*(3) Komunalni redar mora pri obavljanju poslova i zadataka imati iskaznicu.*

*(4) Oblik, sadržaj i način izdavanja iskaznica komunalnog redara, određeni su posebnim propisom.*

***Članak 93.***

*(1) U obavljanju nadzora komunalni je redar ovlašten :*

1. *rješenjem naložiti fizičkim ili pravnim osobama radnje u svrhu održavanja komunalnog reda,*
2. *naložiti uklanjanje protupravno postavljenih predmeta, pokretnih naprava, reklama i slično,*
3. *zabraniti obavljanje radova,*
4. *naložiti vraćanje javne površine u prvobitno stanje,*
5. *naplatiti novčanu kaznu na mjestu počinjenja prekršaja, uz izdavanje potvrde,*
6. *izdati obvezni prekršajni nalog i izreći novčanu (mandatnu) kaznu,*
7. *predložiti pokretanje prekršajnog postupka.*

*(2)Protiv fizičke ili pravne osobe koja je platila novčanu kaznu na mjestu počinjenja prekršaja ne će se pokretati prekršajni postupak.*

1. *Izricanje i naplata novčanih kazni te pokretanje prekršajnog postupka provodi se sukladno odredbama članka 31., 33., 111. Prekršajnog zakona.*

***Članak 94.***

*(1) Ako počinitelj ne postupi po rješenju komunalnog redara, istu činidbu (uklanjanje, čišćenje, popravljanje, zamjenu i drugo) obavit će komunalno redarstvo putem treće osobe na teret počinitelja.*

*(2) Protiv rješenja komunalnog redara može se izjaviti žalba u roku od 8 dana od dana primitka rješenja upravnom tijelu Vukovarsko-srijemske županije nadležnom za poslove komunalnog gospodarstva.*

*(3) Žalba protiv rješenja iz članka 93. stavka 1. točke 1. ne odgađa izvršenje rješenja.*

***Članak 95.***

*(1) Pravne i fizičke osobe dužne su komunalnom redaru omogućiti nesmetano obavljanje nadzora, a poglavito pristup do prostorija, objekata, zemljišta, naprava i uređaja, dati osobne podatke i pružiti druga potrebna obavještenja o predmetima uredovanja.*

***Članak 96.***

*(1) Ako komunalni redar u svom redu naiđu na otpor, može zatražiti pomoć nadležne policijske uprave.*

***Članak 97.***

*(1) Svu štetu učinjenu na javnoj površini, komunalnim objektima , uređajima i opremi, zgradama i zemljištu u vlasništvu Općine do koje je došlo zbog nepridržavanja odredbi ove Odluke ili na način koji nije utvrđen ovom odlukom, počinitelj je dužan nadoknaditi.*

*(2) Ako počinitelj ne plati naknadu za počinjenu štetu u roku određenim pisanim pozivom, protiv počinitelja će se pokrenuti odgovarajući sudski postupak.*

*(3) Naknada štete može biti stvarna ili prema cjeniku koji na prijedlog fizičke ili pravne osobe koja obavlja komunalnu djelatnost i općinskog upravnog tijela nadležnog za poslove komunalnog redarstva donosi Načelnik.*

*(4) Cjenikom se utvrđuju manje štete kojih vrijednost ne premašuje 1.000,00 kuna.*

***IX. KAZNENE ODREDBE***

***Članak 98.***

*(1) Novčanom kaznom u iznosu od 10.000,00 kn kaznit će se pravna osoba ako:*

1. *bez odobrenja postavi reklame, reklamne ploče i slično, članak 14.*
2. *bez odbrenja postavlja, premješta ili uklanja spomenike, članak 45.*

 *(2) Novčanom kaznom u iznosu od 2.000,00 kn kaznit će se i odgovorna osoba u pravnoj osobi koja počini prekršaj iz stavka 1. ovog članka.*

*(3) Novčanom kaznom u iznosu od 5.000,00 kn kaznit će se fizička osoba obrtnik i osoba koja obavlja drugu samostalnu djelatnost koja počini prekršaj iz stavka 1. ovog članka u vezi s obavljanjem njezina obrta ili druge samostalne djelatnosti.*

*(4) Novčanom kaznom u iznosu od 2.000,00 kn kaznit će se fizička osoba koja počini prekršaj iz stavka 1. ovog članka.*

***Članak 99.***

*(1) Novčanom kaznom u iznosu od 7.000,00 kn kaznit će se pravna osoba ako:*

1. *prlja ili oštećuje spomenike, članak 51.;*
2. *postupi protivno odredbama članka 54., 55.*
3. *ispušta ulja, kiseline, boju, otpadne vode ili otpad iz septičkih jama , članak 82.*

*stavak 2*

1. *bez odobrenja zacijevljuje ili zatrpa kanal za oborinsku odvodnju, članak 62. stavak 2.*

*(2) Novčanom kaznom u iznosu od 1.000,00 kn kaznit će se i odgovorna osoba u pravnoj osobi koja počini prekršaj iz stavka 1. ovog članka.*

*(3) Novčanom kaznom u iznosu od 3.000,00 kn kaznit će se fizička osoba obrtnik i osoba koja obavlja drugu samostalnu djelatnost koja počini prekršaj iz stavka 1. ovog članka u vezi s obavljanjem njezina obrta ili druge samostalne djelatnosti.*

*(4) Novčanom kaznom u iznosu od 1.000,00 kn kaznit će se fizička osoba koja počini prekršaj iz stavka 1. ovog članka.*

***Članak 100.***

*(1) Novčanom kaznom u iznosu od 5.000,00 kn kaznit će se pravna osoba ako:*

1. *postupi protivno odredbi članka 29.*
2. *postupa protivno članku 20. stavka 1.*
3. *Postupa protivno članku 23.*
4. *postupi protivno odredbi članka 37*
5. *postupi protivno odredbi članka 38.*
6. *Postupa protivno članku 52.*
7. *ne održava urednim i čistim informativne panoe, članak 43. stavak 2.*
8. *Tko postupa protivno članku 61.*
9. *Tko postupa protivno članku 64.*
10. *Tko postupa protivno članku 68.*
11. *bez odobrenja prekopava javnu zelenu površinu ,članak 69. stavak 1. točka 1.*
12. *rekonstruira ili prenamjenjuje javnu zelenu površinu, članak 69. stavak 1. točka 2.*
13. *postupa protivno odredbama članka 79*
14. *postupa protivno odredbama članka 80.*
15. *postupa protivno odredbama članka 85*
16. *postupa protivno odredbama članka 86*
17. *postupa protivno odredbama članka 91. stavka 2.*

*(2) Novčanom kaznom u iznosu od 800,00 kn kaznit će se i odgovorna osoba u pravnoj osobi koja počini prekršaj iz stavka 1. ovog članka.*

*(3) Novčanom kaznom u iznosu od 1.500,00 kn kaznit će se fizička osoba obrtnik i osoba koja obavlja drugu samostalnu djelatnost koja počini prekršaj iz stavka 1. ovog članka u vezi s obavljanjem njezina obrta ili druge samostalne djelatnosti.*

*(4) Novčanom kaznom u iznosu od 800,00 kn kaznit će se fizička osoba koja počini prekršaj iz stavka 1. ovog članka.*

***Članak 101.***

*(1)Novčanom kaznom u iznosu od 2.500,00 kn kaznit će se pravna ili fizička osoba ako:*

1. *postupa protivno članku 8.*
2. *postupa protivno članku 10.*
3. *postupa protivno članku 11.*
4. *postupa protivno odredbama članka 15.*
5. *postavlja plakate na za to nepredviđenim mjestima, članak 16.*
6. *Ne ukloni terasu u roku 8 dana nakon isteka ugovora o zakupu, članak 27.*
7. *postupa protivno odredbi članka 32.*
8. *postupa protivno odredbi članka 34*
9. *postupi protivno odredbi članka 42. stavka 3.*
10. *Postupi protivno članku 43. stavku 3.*
11. *postupa protivno odredbi članka 41.*
12. *postupa protivno odredbama članka 49.*
13. *Tko postipa protivno članku 74.*
14. *Tko ppostupa protivno članku 75.*
15. *postupa protivno odredbama članka 76.*

*(2)Novčanom kaznom u iznosu od 500,00 kn kaznit će se i odgovorna osoba u pravnoj osobi koja počini prekršaj iz stavka 1. ovog članka.*

*(3)Novčanom kaznom u iznosu od 1.000,00 kn kaznit će se fizička osoba obrtnik i osoba koja obavlja drugu samostalnu djelatnost koja počini prekršaj iz stavka 1. ovog članka u vezi s obavljanjem njezina obrta ili druge samostalne djelatnosti.*

*(4)Novčanom kaznom u iznosu od 500,00 kn kaznit će se fizička osoba koja počini prekršaj iz stavka 1. ovog članka.*

***Članak 102.***

*(1) Novčanom kaznom u iznosu od 1.000,00 kn kaznit će se pravna ili fizička osoba ako:*

1. *zgradu ne obilježi kućnim brojem , članak 4. stavak 5.*
2. *ne pridržava se odredbi iz članka 5.*
3. *postupa protivno odredbama članka 6.*
4. *postupa protivno odredbama članka 9.*
5. *se ne pridržava uvjeta iz članka 24. i članka 25.*
6. *postupa protivno odredbama članka 53.*
7. *postupa protivno odredbama članka 59.*

*(2) Novčanom kaznom u iznosu od 500,00 kn kaznit će se i odgovorna osoba u pravnoj osobi koja počini prekršaj iz stavka 1. ovog članka.*

*(3) Novčanom kaznom u iznosu od 800,00 kn kaznit će se fizička osoba obrtnik i osoba koja obavlja drugu samostalnu djelatnost koja počini prekršaj iz stavka 1. ovog članka u vezi s obavljanjem njezina obrta ili druge samostalne djelatnosti.*

*(4) Novčanom kaznom u iznosu od 400,00 kn kaznit će se fizička osoba koja počini prekršaj iz stavka 1. ovog članka.*

***X. PRIJELAZNE I ZAVRŠNE ODREDBE***

***Članak 103.***

*(1) Načelnik će u roku tri (3) mjeseca od dana objave donijeti zaključke potrebne za provedbu ove odluke.*

*(2) Pravne i fizičke osobe, dužne su u roku 6 mjeseci od dana stupanja na snagu ove odluke pokretne naprave, zaštitne naprave , komunalne objekte, opremu i uređaje na javnim površinama postaviti sukladno odredbama ove odluke.*

*(3) Pravna ili fizička osoba osoba kojoj je Općina povjerila obavljanje komunalnih djelatnosti dužna je u roku iz prethodnog stavka komunalnu opremu postavljenu na javnim površinama protivno odredbama ove odluke postaviti u skladu s njezinim odredbama.*

  ***XI. STAVLJANJE IZVAN SNAGE RANIJIH PROPISA***

***Članak 104.***

*Na dan stupanja na snagu ove odluke prestaje vrijediti Odluka o komunalnom redu (Službeni Vjesnik VSŽ br. 04/02. )*

 ***XII. STUPANJE NA SNAGU OVE ODLUKE***

***Članak 105.***

*Ova odluka stupa na snagu osmog (8) dana od dana objave u Službenom Vjesniku VSŽ.*

KLASA: 021-05/10-04/01

UR. BR.: 2188/12-04-10-1

Tovarnik, 19. Ožujka 2010.

OPĆINSKO VIJEĆE OPĆINE TOVARNIK

Predsjednik
Općinskog vijeća **Stipo Mijić**